משחק תפקידים מיני (Sexual roleplay) הוא משחק תפקידים הכולל בו אלמנט אירוטי מהותי. במשחק תפקידים מיני עשויים לקחת חלק שניים או יותר אנשים שממלאים תפקידים מסוימים במטרה להגשים פנטזיה מינית והדבר עשוי להיות סוג של משחק מקדים ולגרום לעוררות מינית. אנשים רבים מתייחסים למשחק תפקידים מיני כאמצעי להתגבר על עכבות מיניות. משחק תפקידים מיני עשוי לקחת חלק בעולם האמיתי, או בעולם וירטואלי - פורום אינטרנטי, חדר צ'אט, משחק וידאו, או באמצעות הדואר האלקטרוני - מה שמאפשר לעיתים להגשים תשוקות אירוטיות פיזיות שונות שלעיתים כמעט בלתי אפשרי להגשימן בחיי היומיום.
מידת הרצינות של המשתתפים במשחק התפקידים המיני תלוי במשתתפים עצמם, והתרחיש עשוי להיות פשוט ומאולתר או מפורט ומורכב כאשר המשתתפים לובשים תלבושות מיוחדות ופועלים על סמך תסריט שנכתב מבעוד מועד. משחק התפקידים המיני יכול לשלב כל סוג של פטיש מיני בו המשתתפים מעוניינים לקחת חלק. לדוגמה, לבישת פריטי לבוש שנתפסים כפרטי לבוש אירוטים או שאחד מהמשתתפים או יותר יהיה/יהיו עירום/ים. משחק התפקידים עשוי לכלול אלמנטים של דומיננטיות וכניעה כולל שעבוד מיני.
בהתאם לתרחיש שנקבע עבור משחק התפקידים המיני, הוא עשוי במקרים מסוימים לקחת חלק בפני צופים אחרים, ולעיתים הצופים עשויים גם לקחת חלק פעיל במשחק התפקידים המיני. לדוגמה, משחק תפקידים מיני עשוי לערב אורחים או עשוי להתרחש מחוץ לבית של בני הזוג - למשל בבר, ברחוב, בפארק וכדומה. במסגרת משחק התפקידים המיני אחד/אחת מבני הזוג או שניהם עשויים לפלרטט עם אדם זר, או שבן/בת הזוג יפתה/תפתה את החבר של בן/בת הזוג, וכדומה.
הפופולריות של האינטרנט אפשרה גם קיום של מפגשים מיניים מקוונים, המכונים סייברקס, אשר עשויים לכלול משחק תפקידים מיני. בסקר אמריקני משנת 2015 כ-22% מהנשאלים הצהירו שלקחו במהלך חייהם חלק במשחק תפקידים מיני.
רבים מהמשחקים המיניים הנפוצים ביותר מהווים חלק מהאספקט של דומיננטיות וכניעה בתחום ה-BDSM. משחקי התפקידים המיניים הללו יכולים לדוגמה לכלול אנשים שבוחרים לשחק אנשים בעמדות כוח, או לנסות ולהגשים פנטזיות מפורטות במיוחד. האדם שבוחר לשחק את הצד הדומיננטי מכונה לרוב "Top" ואילו האדם שבוחר לשחק את הצד הנשלט/כנוע מכונה לרוב "Bottom".
דוגמאות לתרחישים נפוצים במשחק תפקידים מיני.
תרחישים נפוצים במשחק תפקידים מיני כוללים בין היתר:
תרחישים נפוצים אחרים:
הסקסולוגית גלוריה בראם, וכמו גם הסקסולוג טרבור ז'אק, פירטו בספריהם מספר תרחישים מהסוג הזה.
תחנת טעינה
תחנת טעינה לרכב חשמלי, המכונה לרוב רק תחנת טעינה, היא מכונה המספקת אנרגיה חשמלית לטעינה של כלי רכב חשמליים, כגון מכוניות חשמליות, כלי רכב חשמליים שלא אמורים לעבור את המהירות של 40 קמ"ש ורכבי הנעה היברידית שונים שניתן להטעין על ידי חיבורם למקור כוח חיצוני .
בחלק מכלי הרכב החשמליים יש ממירים שמתחברים לשקעי חשמל רגילים או לשקעים של מכשירים בעלי קיבולת גבוהה. כלי רכב אחרים ניתן להטעין רק בתחנות טעינה מיוחדות. בתחנות אלה לרוב ניתן יהיה להטעין את כלי הרכב בזמן קצר יותר, וזרם החשמל לרוב יהיה גבוהה יותר מזרם החשמל הרגיל שקיים בבתי מגורים.
תחנות טעינה ציבוריות מותקנות כיום לרוב ברחובות מסוימים או במרכזי קניות מסוימים, במסעדות מסוימות, ומקומות חניה מסוימים. לרוב חברות פרטיות שונות מספקות את השירות.
סוגי מטענים בתחנות עגינה.
נכון להיום ישנם מספר סוגי מטענים לרכבים חשמלים שניתן למצוא בתחנת טעינה, מטענים איטים AC שנפוצים בעיקר בבתים ושזמן הטעינה שלהם ארוך, והם טובים בעיקר לטעינה בלילה, וישנם מטענים מהירים DC, שמתחילים ב 22kw ועד 350Kw שזמן הטעינה שלהם מהיר ויכול לספק 80% טעינה מהירה לסוללה בזמן של כחצי שעה.
טרילוגיית הקורנטו
טרילוגיית הקורנטו (באנגלית: Three Flavours Cornetto trilogy) היא טרילוגיית סרטים קומיים בריטיים בבימויו של אדגר רייט, עם תסריטים מאת רייט וסיימון פג, בהפקת חברת נירה פארק, ובכיכובם של פג וניק פרוסט. הטרילוגיה כוללת את הסרטים "מת על המתים" (2004), "שוטרים לוהטים" (2007) ו-"סוף העולם" (2013).
הטרילוגיה, אשר הופקה בתקציב כולל של 38 מיליון דולר, גרפה לאורך השנים מעל ל-156 מיליון דולרים ברחבי העולם.
סרטי הטרילוגיה.
מת על המתים.
הסרט הראשון בטרילוגיה הוא "מת על המתים". זהו סרט קומי רומנטי המתרחש במהלך מתקפת זומבים. הסרט יצא במקור במהלך שנת 2004. פג מגלם בסרט את שון, אדם שמנסה להשתלט על חייו כאשר הוא נאלץ להתמודד עם אתגרים שונים בעיקר מצד חברתו, אמו, ואביו החורג בעיצומה של מתקפת זומבים אפוקליפטית.
בסרט משולבת התייחסות ראשונה בטרילוגיה לגלידת קורנטו בסצנה בה שון קונה גלידת קורנטו לחברו אד (פרוסט) לבקשתו, לאחר שאד מתעורר עם הנגאובר רציני. הבמאי אדגר רייט ציין שנהג בעבר לאכול גלידת קורנטו כאשר היה לו הנגאובר.
שוטרים לוהטים.
הסרט השני בטרילוגיה הוא "שוטרים לוהטים". זהו סרט קומי העוסק בחברות בין שוטרים. הסרט יצא במקור לאקרנים במהלך שנת 2007. פג ופרוסט מגלמים בסרט שני שוטרים החוקרים סדרת מקרי מוות מסתוריים בכפר אנגלי קטן. דני בוטרמן (פרוסט) גדל באותו הכפר, בעוד שניק אנג'ל (פג) הוא שוטר שנשלח לעבוד באותו הכפר.
ההתייחסות לגלידת הקורנטו בסרט זה מתרחשת כאשר שני השוטרים רוכשים גלידות קורנטו בקיוסקים שונים לאורך הסרט.
סוף העולם.
הסרט השלישי בטרילוגיה הוא הסרט "סוף העולם". זהו סרט קומי אפוקליפטי-מדע בדיוני. הסרט יצא במקור לאקרנים במהלך שנת 2013. הסרט עוקב אחר קבוצת חברים, אותה מנהיג פג, אשר מעוניינת לקחת חלק ב- ביום בו חוצנים מנסים לכבוש את עיר הולדתם.
ההתייחסות לגלידת הקורנטו בסרט זה מתרחשת בסצנה האחרונה של הסרט, בה עטיפה של גלידת קורנטו נושבת ברוח, ונתפסת לזמן קצר על גדר תיל.
לואיס פולמן
לואיס ג'יימס פולמן (באנגלית: Lewis James Pullman; נולד ב-29 בינואר 1993) הוא שחקן קולנוע וטלוויזיה ומוזיקאי אמריקאי ממוצא יהודי. הוא ידוע בתפקידיו בסרטים "טרף לילי", "זמנים קשוחים באל רויאל" ו"". פולמן הוא גם המתופף של להקת "אטא בוי".
שנותיו הראשונות.
פולמן נולד בלוס אנג'לס, קליפורניה, בנם של שחקן הקולנוע ביל פולמן, ושל הרקדנית המודרנית, תמרה הורביץ. פולמן הוא הצעיר מתוך שלושה ילדים; יש לו אחות גדולה בשם מייסה, שהיא זמרת-יוצרת ואח גדול בשם ג'ק, בובנאי.
קריירה.
קריירת המשחק של פולמן החלה בשנת 2013, עם הופעתו בסרט הקצר "המורה". מאז שיחק בתפקידי משנה בכמה סרטים. בין היתר בסרטים "להישען על פיט" "וקרב המינים", ושיחק לצד אביו בסרט המערבון "הבלדה של לפטי בראון".
בשנת 2018 הוא שיחק בתפקיד ראשי בסרט "זמנים קשוחים באל רויאל". בהמשך השנה גילם את לוק בסרט האימה "טרף לילי"; אשר ממשיך את עלילותיו של הסרט הקודם משנת 2008.
בשנת 2019 פולמן כיכב בסדרת הטלוויזיה "מלכוד 22" כמייג'ור. הסדרב, אשר מבוססת על רומן באותו שם על ידי ג'וזף הלר שודרה לראשונה ב-17 במאי 2019 ברשת Hulu.
בשנת 2022 שיחק לצד טום קרוז בסרט "". באותה שנה, החל פולמן לשחק בסדרת המסתורין "המרעה המערבי" מבית פריים וידאו בדמותו של ריט אבוט, בנו של ג'וש ברולין.
מוזיקה.
פולמן הוא המתופף של להקת "אטא בוי", יחד עם השחקנית/מוזיקאית עדן ברולין (בתו של ג'וש ברולין), פרדי ריש ודאש תומפסון. הם הוציאו את אלבומם הראשון, "Out of Sorts", בשנת 2012. הם הוציאו את אלבומם השני, "Big Heart Manners", בשנת 2020.
צ'ארלס מייקל דייוויס
צ'ארלס מייקל דייוויס (באנגלית: Charles Michael Davis; נולד ב-1 בדצמבר 1984) הוא שחקן קולנוע, טלוויזיה, דוגמן, מפיק ובמאי אמריקאי. הוא ידוע בעיקר בזכות תפקידו בסדרת הדרמה, המקוריים, וכסוכן המיוחד קוונטין קרטר בסדרה "NCIS: ניו אורלינס".
חיים וקריירה.
דייוויס נולד בדייטון, אוהיו. הוא סיים את לימודיו בבית הספר התיכון סטבינס בריברסייד, דייטון ובאוניברסיטת מיאמי באוקספורד, אוהיו. הוא ממוצא אפרו-אמריקאי ופיליפיני. אביו מקנטקי ואמו ממנילה.
דייוויס התחיל את דרכו בסוכנות הדוגמנות בסינסינטי, אוהיו. הוא דיגמן עבור נייקי ופוט לוקר.
דייוויס הופיע כאורח וחוזר על עצמו בכמה סדרות טלוויזיה בולטות, כולל "כל כך רייבן", "הוחלפו בלידתן" ו"האנטומיה של גריי".
בשנת 2011, הוא שיחק בתפקיד חוזר את קוואן קירקלנד, הקוורטרבק של קבוצת הסן דייגו סייברס בסדרה "המשחק".
בפברואר 2013 פורסם כי דייוויס לוהק לתפקיד ראשי בסדרה המקוריים, סדרת ספין אוף של הסדרה יומני הערפד.
בשנת 2018, לאחר שהופיע בתפקיד חוזר בעונה הרביעית של הדרמה הקומית האמריקאית "יאנגר", החל לשחק בתפקיד הראשי בסדרה החל מעונתה החמישית.
דייוויס הצטרף לצוות השחקנים של "NCIS: ניו אורלינס" במרץ 2020, ושיחק בתפקיד הסוכן המיוחד קוונטין קרטר.
ב־17 ביולי 2020, דייוויס כיכב לצד לורה הארייר כזוג שעבר פרידה בקליפ של "What's Love got to do with it", גרסת הרמיקס של קייגו לשיר המקורי של טינה טרנר.
חיים אישיים.
דייוויס היה בקשר עם הכוריאוגרפית והדוגמנית קטרינה אמאטו. עם זאת, בפרק של תוכנית הטלוויזיה "The Talk" ב־19 בספטמבר 2014, הוא חשף שהוא "רווק".
אדית קורבט
אדית קורבט (באנגלית: Edith Corbet; 28 בדצמבר 1846 – 1920) הייתה ציירת נוף ויקטוריאנית, שהתאגדה עם קבוצת מקיאיולי (הידועה גם בשם הטוסקנאים או האטרוסקאים), אשר העדיפו לצייר בחוץ במטרה לתפוס אפקטים של אור טבעי והעדיפו פורמט פנורמי לציוריהם.
ביוגרפיה.